open-index/open-wikipedia-markdown huggingface dataset:
Fredrik Steen

**Fredrik Steen** (født 26. oktober 1969 i Ulsteinvik), tidligere kjent som **Fredrik Knutsen**, er en norsk komiker, skuespiller og sanger. Han har tidligere vært programleder i NRK radio fra 1992&ndash;1995 og begynte som stand-up-komiker i Oslo i 1994. Steen har mer enn 2000 soloshow bak seg, og i 1997 skapte han revyfiguren «Hildegunn Moltubakk», først som radiofigur i NRKP1 - deretter til scenen. "Hildegunn" og taxi-svogeren "Leif-Per" (Ørjan Liavåg) turnerte hele Norge i fra 1998&ndash;2001 og fra 2006 - 2008, og showene er fremdeles en av Norges største revysuksesser, sett av mer enn 150&nbsp;000 mennesker.   

Steen har også medvirket i en rekke reklamefilmer, spillefilmer og tv-produksjoner. Stemmen hans blir hyppig brukt både i reklamesammenheng og i dubbing av animasjonsfilmer. Steen har blant annet hovedroller i animasjonsfilmene/-seriene *[[Kurt blir grusom]]*, *[[Den lille redningsskøyta Elias]],* *[[Pelle Politibil]] og Milly og Molly. Han har også lest kommentarer på flere dokumentarfilmer, både på NRK og TVNorge. I 2009 spilte han rollen som [[Olav den hellige]] (kong Olav Haraldson) i [[Herøyspelet Kongens Ring]],* *og han hadde også rollen i 2010.* I 2018 gjorde han stor suksess som sportskommentator i TV-serien «Match» på NRK 1. (Prod.selskapet Ape & Bjørn).   

Steen er utdannet journalist fra Høgskulen i Volda, og jobbet som programleder og reporter i NRK P2, P3 og P1 fra 1992 - 1999. Fra 2002 - 2009 var han fast tilknyttet Regionavisa på Sunnmøre, som journalist og skribent. Han har også vært tilknyttet Sunnmørsposten som fast spaltist fra 2009 - 2012. I en årrekke var han også en del av det faste kåsørteamet i NRK P2.  

Steen jobber i dag som frilansjournalist, samt med egne showproduksjoner og konserter. 

## Referanser


## Kilder
* seminarpartner.no: Fredrik Steen

## Eksterne lenker
* 
* https://www.vg.no/rampelys/tv/i/5VnGGb/tv-anmeldelse-match-verdens-beste-kommentatorboks
Fanny Blankers-Koen

**Fanny Blankers-Koen** (født 26. april 1918 i Lage Vuursche, Baarn, død 25. januar 2004) var en nederlandsk friidrettsutøver, best kjent for å ha vunnet fire gullmedaljer under OL 1948 i London. Hun gjorde dette som tobarnsmor. Blankers-Koens bakgrunn og resultater gav henne kallenavnet «Den flyvende husmor».

Hun begynte med friidrett i 1935, og deltok allerede året etter under OL 1936 i Berlin. I årene som fulgte, satte hun flere verdensrekorder.

I tillegg til de fire OL-gullene vant hun fem gullmedaljer i europamesterskap og 58 nederlandske mesterskapstitler, og satte eller tangerte 12 verdensrekorder. Hun la opp som friidrettsutøver i 1955, og ble deretter leder for det nederlandske kvinnelandslaget i friidrett. I 1999 ble hun kåret til århundrets kvinnelige friidrettsutøver av det internasjonale friidrettsforbundet (IAAF).

## Referanser


## Eksterne lenker
* 
* 
*
Fastlands-Kina

**Fastlands-Kina** (tradisjonell kinesisk: 中國大陸, forenklet kinesisk: 中国大陆, pinyin: *Zhōngguó Dàlù*; kortform: 大陆 /大陸, *Dàlù*) er et hyppig brukt politisk-geografisk begrep for de områdene som kontrolleres av Folkerepublikken Kina, uten de «spesielle administrative regioner» Hongkong og Macao, og videre til forskjell fra den delen av Kina som kontrolleres av Republikken Kina (det vil si Taiwan og visse andre øyer).

Øya Hainan medregnes, selv om den ikke er fastland.

Årsaken til at denne språklige konstruksjonen ofte er hensiktsmessig er blant annet at:

# Det finnes to stater som kontrollerer hver sin del av Kina og begge gjør krav på å utgjøre den rettmessige kinesiske regjeringen. Begge statene insisterer på at Kina er ett land, og at områdene kontrollert av dem bør gjenforenes.
# Utenlandske diplomater, forskere og andre har ofte behov for å referere til den staten eller det område som i dagligtalen omtales som «Kina» (Folkerepublikken Kina) uten implisitt å gi uttrykk for et syn i konflikten mellom de kinesiske statene.
# Hongkong og Macao, som er deler av Folkerepublikken Kina, avviker likevel sterkt fra Folkerepublikken i styresett, nyere historie og økonomi.

Et synonym for Fastlands-Kina som benyttes av og til på kinesisk (mandarin) er **Det kinesiske innlandet** (中國內地, *Zhōngguó nèidì*).
Ringkollen

**Ringkollen** er en kolle og et populært hytte- og friluftsområde som ligger på Krokskogen og hører til Ringerike kommune i Buskerud. Området har sitt navn fra toppen på 702 meter over havet, som nå gjerne kalles **Ringkolltoppen**. I alminnelig tale regner man det omkringliggende området fra Jaklefoss og inn til Øyangen som Ringkollen. Med bil er det adkomst til Ringkollen via bomvei. Vinterstid var det tidligere rutebuss dit fra Hønefoss, men denne er ikke lenger i drift. Skiforeningen har busser fra Oslo.

Ringkollen er populært både sommer og vinter. Sentralt ligger en stor parkeringsplass og like i nærheten Ringkollstua, et hoppanlegg (K5, 10, 17, 27 og 40), Ringkollen alpinanlegg et lite alpinanlegg og et lite sportskapell. Om vinteren er Ringkollen et populært utgangspunkt for skiturer inn i Nordmarka. Om sommeren er det et populært utgangspunkt for fotturer og sykkelturer i det samme området. Mange av småvannene har dessuten populære bade- og fiskeplasser. Siden Ringkollen ligger forholdsvis høyt, har området stabile snøforhold om vinteren, og man kan ofte stå på ski til i slutten av april måned.

På selve Ringkolltoppen har DNT Ringerike ei hytte som kalles Ringkolltoppen. 


Fil:Winter at Ringkollen near Hønefoss, Norway.JPG|Vinter ved Ringkollen i Ringerike kommune
Fil:Øyangen3.JPG|Øyangen er en innsjø på Ringkollen. 
Fil:Ringkollstua.JPG|Ringkollstua er en turisthytte og et serveringssted på Ringkollen i  Nordmarka. Hytta ligger 600 moh. 
Fil:Ringkollkapellet nord- og vestvegg 1.JPG|Ringkollkapellet  


## Se også
*Ringkollen Skiklubb

## Referanser
Harvard College

**Harvard College** er institusjonen for utdannelse på grunnivå ved Harvard University, og tilbyr lavere grader (''artium baccalaureus'' og ''scientiae baccalaureus'') fokusert på de frie kunstene. Harvard College ble grunnlagt i 1636 og er den opprinnelige skolen ved Harvard University.

Det er  studenter ved Harvard College.

## Referanser


## Eksterne lenker
*
Fairbanks

**Fairbanks** er en by i Fairbanks North Star Borough i de sentrale delene av den amerikanske delstaten Alaska. Det er Alaskas nest største by, med en befolkning på  (2010).

Fairbanks har et areal på 84,6 kvadratkilometer, og ligger på begge sider av Chena-elva. Den ligger på 64,5° nord, som er på omtrent samme breddegrad som Mosjøen i Nordland.

Fairbanks er den nordlige endestasjonen for Alaska Railroad. Byen har daglig togforbindelse til Anchorage i sommerhalvåret, og én gang i uken i vinterhalvåret (pr. 2015). Like sørvest for sentrum ligger Fairbanks internasjonale lufthavn. Militærbasen Fort Wainwright og flybasen Eielson Air Force Base ble begge bygget under andre verdenskrig.

## Referanser


## Eksterne lenker
*
Rumford-suppen

**Rumford-suppen** var et tidlig produkt innen ernæringsvitenskapen. Den ble oppfunnet av Grev Rumford rundt 1800 som en rasjon for forbrytere og fattige i Bayern, hvor han var ansatt som rådgiver hos hertugen.

Det bayerske ledelsen ville bruke arbeidsanstalter for å få de trygdede ut i arbeid. Rumsfords jobb var å utvikle den billigst mulige rasjonen, som likevel var næringsrik.

## Næring og modifisering
Rumford-suppen er fettfattig, og har mye proteiner og karbohydrater. Protein fra ertene, karbohydrater fra potetene og perlegrynet, og noen enklere karbohydrater fra ølet. Suppen var nært det optimale etter tidas standard, som uheldigvis ikke innbefattet vitaminer eller mineraler. Det ble derfor ofte supplert med mais eller sild for å tilføre Vitamin C og Vitamin D.

## Historikk
Rumford-suppen var en vanlig basis for billige militær-rasjoner i Sentral-Europa i store deler av det 19. og 20. århundre.

## Referanser
* Molnár T. B. & Bittera Dóra: A gróf sparheltja (Grevens matretter som kokk). Magyar Nemzet, 23rd April, 2005.
* «On the benefits of thermodynamics», http://www.rmki.kfki.hu/~lukacs/RUMFORD.htm
Advokatfirmaet Wiersholm

**Advokatfirmaet Wiersholm AS** er et norsk advokatfirma i Oslo. Det fokuserer på norsk næringsliv (forretningsjus) og har i 2013 18 advokater med møterett for Høyesterett, og ni advokater med doktorgrad. Det eies av 41 partnere og har omkring to hundre ansatte. Det ledes av Morten Goller.

Firmaet ble stiftet den 16. august 1990 under navnet Wiersholm, Mellbye & Bech, av samtlige daværende partnere i advokatfirmaene 
*Wiersholm, Bachke & Helliesen, 
*Mellbye, Schjoldager, Seierstad, Tenden
*Bech, Hirsch & co.
Det fikk sitt nåværende navn i 1999. 

## Referanser


## Eksterne lenker
* www.wiersholm.no for informasjon
* Se også nøkkelopplysninger fra enhetsregisteret i Brønnøysund
Mohamed Farrah Aidid

**Mohamed Farrah Aidid** (Somali:  **Maxamed Faarax Caydiid**) (født 15. desember 1934, død 1. august, 1996) var en somalisk politiker og leder av Habr Gidr-subklanen (som igjen var en del av den større Hawiye-klanen).  Han ledet opprørsgruppene som fordrev Mohamed Siad Barres regime fra hovedstaden Mogadishu.  Senere utfordret han styrkene til FN og USA i landet. Aidid var et av hovedmålene ved Operation Restore Hope, som var FN og USAs militære intervensjon for å bringe humanitær hjelp og avbryte den militære beleiringen i Somalia. Høsten 1993 gjorde USA og FN et nytt forsøk på å fange Aidid, men heller ikke denne gang lyktes de.

## Referanser


## Kilder
* Binney, Michael. Joint Close Air Support in the Low Intensity Conflict (thesis). Monterey, California: *Naval Postgraduate School*. June 2003.
* Bowden, Mark. Black Hawk Down: A Story of Modern War . Berkeley, California: *Atlantic Monthly Press*. March 1999.
* Lutz, David. Hannover Institute of Philosophical Research. The Ethics of American Military Policy in Africa (research paper). Front Royal, Virginia: *Joint Services Conference on Professional Ethics*. 2000.
* McKinley, James. *How a U.S. Marine Became a Warlord in Somalia*. New York: *The New York Times*. August 16, 1996.
De jure

**De jure** (opprinnelig bokstavert *de iure*) er et fast uttrykk som kommer fra latin i betydningen «av rett/ifølge loven». 

Skillet *[[de facto]]* og *de jure* brukes når det er et vesentlig skille mellom den rent formelle rettstilstanden, og hvordan det er i praksis. 

For eksempel utpekes regjeringen i Norge *de jure* av Kongen, mens han *[[de facto]]* ikke har hatt full råderett over utpekelsen siden 1840-årene.

## Se også
*De facto
*Bona fide
*Sovende paragraf

## Referanser
John Smith (1938–1994)

**John Smith** (1938–1994) var en britisk politiker som var leder for det britiske arbeiderpartiet fra juli 1992 fram til han plutselig og uventet døde av hjerteinfarkt den 12. mai 1994, 55 år gammel. Margaret Beckett fungerte i en overgangsperiode som partileder, fram til partiet valgte Tony Blair som ny leder.

## Referanser


## Eksterne lenker
* 
*
Michael Foot

**Michael Mackintosh Foot** (1913–2010) var en britisk politiker som var leder av det britiske arbeiderpartiet fra 1980 til 1983, i en av partiets mest turbulente perioder, da partiet beveget seg kraftig mot det politiske venstre. Han var bror av Dingle Foot og Hugh Foot, samt onkel til den undersøkende journalisten Paul Foot.

## Liv og virke
### Bakgrunn
Foot ble født i Plymouth i Devon i det sørvestlige England og studerte ved Wadham College ved University of Oxford. Hans far var sakfører og medlem av det liberale partiet og medlem av Underhuset for dette partiet fra kretsen Bodmin i Cornwall (1922–24, 1929–35). Michael Foot valgte imidlertid selv å bli medlem av Labour. 

### Politisk karriere
I 1945 ble han Labours første parlamentsmedlem for kretsen Devonport og holdt denne plassen til 1955. På begynnelsen av 1950-tallet ble han nært knyttet til Aneurin Bevan, uoffisiell leder av Labours venstrefløy. Ved Bevans død i 1960 vant han kampen om å representere Bevans valgkrets, Monmouthshire i et suppleringsvalg. Foot ble ansett for å være for venstreorientert til å være med i Harold Wilsons første regjering (1964–70), men etter at Labour beveget seg mot venstre etter 1970 ble han i 1974 arbeidsminister i den nye Wilson-regjeringen. 

Da Wilson trakk seg som partileder, stilte Foot til valg, men tapte for James Callaghan. Han ble senere samme år valgt til partiets nestleder. 

Etter valgnederlaget beveget Labour seg ytterligere mot venstre og ved valget av ny partileder ble Foot ansett som en kompromisskandidat mellom Denis Healey, høyresidas kandidat, og Tony Benn fra «the hard left». Healey ble valgt til nestleder. På tross av at Benn tapte kampen om å bli en del av partiets ledelse, ble han likevel en dominerende person i de neste årene. Venstresida fikk blant annet gjennom forslag om mer sosialisering, fornyet makt til fagbevegelsen og ensidig atomnedrustning.

Kampen toppet seg i de to årene mellom 1979 og 1981. I tillegg til de rent substantive målene nevnt ovenfor, fikk venstresida også gjennom krav om endrede regler for valg av partiledelse og strengere regler for gjenvalg av parlamentarikere.

Som en reaksjon på denne venstredreiningen forlot deler av partiets sosialdemokratiske fløy partiet og dannet det kortlivete sosialdemokratiske partiet, som senere gikk sammen med det liberale partiet og dannet Liberaldemokratene. Etter et katastrofalt valg i 1983 trakk Foot seg som leder og ble etterfulgt av Neil Kinnock. 

I 1992 trakk Foot seg fra gjenvalg til underhuset.

## Referanser


## Eksterne lenker
* 
* 
* 
*
Hoffrangreglementet

**Hoffrangreglementet** var gjengitt i *[[Norges statskalender]]*, og beskriver rangen ved hoffet i Norge. Det gjeldende Hoffrangreglementet ble fastsatt av H.M. Kongen ved hoffresolusjon 24. mai 1993 med virkning fra 1. juni 1993.

Hoffresolusjonen av 24. mai 1993 lyder som følger:

**I**.
Stortingets president, Statsministeren, Høyesterettsjustitiarius, Stortingets visepresident, Regjeringens medlemmer med ektefeller har ved Det kongelige hoff gang og sete nest etter Kongehuset og fremmede kongelige eller fyrstelige personer.
Etter disse følger sjefen for Det kongelige hoff, fremmede lands ambassadører, Lagtingets og Odelstingets presidenter og visepresidenter med ektefeller.

**II**.
Hoffets embetsmenn har gang og sete således:
# Overhoffmesterinnen – med generaler
# Hoffmarskalk, Kabinettssekretær – med generalløytnanter
# Kammerherre, Sjefene for Den Kongelige Forvaltning, Det Kongelige Hushold og H.M. Kongens og H.K.H. Kronprinsens Adjutantstaber – med generalmajorer
# Medlemmer av Den sivile stab – med oberst I.
# Hoffdamer – med oberst II.

**III**.
Innehavere av Den Kongelige Sanct Olavs Ordens Storkors med kjede har gang og sete umiddelbart etter Overhoffmesterinnen. 
Innehavere av Krigskorset med sverd, Borgerdådsmedaljen i gull, Sanct Olavs Ordens Storkors, og Den Kongelige Norske Fortjenestordens Storkors har gang og sete foran Hoffmarskalk og Kabinettssekretær.

**IV**.
Embetsmenn i Statens tjeneste har ved hoffet gang og sete like med hoffets embetsmenn av samme rang etter innbyrdes ansiennitet. Ektefellene følger sine ektemakers rang.

**V**.
De ved hoffet utnevnte personer som avskjediges i nåde beholder sine embeters tittel og rang.

Tidligere hoffrangreglement var fastsatt ved hoffresolusjon av 29. januar 1906 med senere endringer.

## Referanser
Charlottenlund

**Charlottenlund** kan sikte til

* Charlottenlund (Danmark) &ndash; by i Danmark
* Charlottenlund slott – et slott i Gentofte kommune, nord for København
* Charlottenlund (Trondheim) &ndash; bydel i Trondheim og sogn i Nidaros bispedømme
* Charlottenlund (Tromsø) &ndash; fritidsområde i Tromsø
* Charlottenlund videregående skole – videregående skole i Trondheim
* Charlottenlund Sportsklubb – et idrettslag i Trondheim
* Charlottenlund (Stavanger) restaurant i Kongsgata.
Nordnorsk Forfatterlags fondsstipend

**Nordnorsk forfatterlags fondsstipend** er et litteraturstipend som tildeles en forfatter som fremmer og styrker nordnorsk skrivekunst. Nordnorsk forfatterlag fikk i 1985 tildelt Fritt Ord-prisen på 100&nbsp;000 kroner. Pengesummen ble satt inn i et fond, der rentene utgjør dette stipendet.

## Eksterne lenker
* Nordnorsk forfatterlags nettsider
Torcello

**Torcello** er en nesten ubebodd øy i *Laguna morta*, den nordlige delen av Venezia-lagunen.

Den ble befolket i det 7. århundre, og var fra 638 til 1689 sete for biskopene av Altinum. Øya ble et viktig sentrum for politikk og handel i denne perioden. I det 10. århundre hadde den omkring 10&nbsp;000 innbyggere og var større og rikere enn Venezia. Etter det 12. århundre mistet den imidlertid betydning. Øya beholdt likevel et storråd som hadde retten til å nominere en podestà fra Venezia til å styre øya. 
Lagunen ble etterhvert til sump og nesten alle innbyggerne flyttet til Murano eller Venezia. Øya har i dag ca. 60 innbyggere.

Kun få av de en gang mange praktfulle bygningene på øya er bevart. Den mest kjente bygningen er katedralen Santa Maria Assunta fra år 639, som blant annet inneholder rik bysantisk mosaikk og annen utsmykning fra det 11. århundre. Kirken Santa Fosca og to *palazzi* fra det 14. århundre, som nå inneholder et lite museum, må også nevnes.
Torden

::*For filmen fra 2020, se [[Torden (film)]]*
**Torden**, også **tordenskrall** eller **tordenbrak**, er en lyd forårsaket av lyn. Ut ifra avstand og lyntypen kan tordenbraket låte alt fra en skarp piskelyd til en langstrakt buldring. Den plutselige trykk- og temperaturøkningen langs lynkanalen skaper en rask luftutvidelse. Denne luftekspansjonen skaper en sonisk sjokkbølge, som igjen skaper tordenlyden. 

Torden høres oftest over en avstand på omtrent 20-25 kilometer, men noen ganger opp til omtrent 40 km.https://snl.no/torden
## Årsak

Årsaken bak torden ble spekulert i gjennom flere årtusen, med den første nedskrevne teorien tilskrevet den greske filosofen Aristoteles i det fjerde århundre f.Kr. Disse tidlige teoriene spekulerte i at det var forårsaket av skyer som kolliderte i hverandre. Innen midten av 1800-tallet var den utbredte teorien at lynet skapte et vakuum.

I løpet av 1900-tallet utviklet det seg en konsensus at torden må oppstå gjennom en sjokkbølge i luften, grunnet plasmaet i lynkanalens raske varmeutvidelse. Varmen inne i en lynkanal, målt gjennom en spektralanalyse, varierer i dens 50 mikrosekunder-lange levetid, med en skarp temperaturøkning fra  til  kelvin, før den gradvis synker til omtrent  kelvin. Gjennomsnittet er omtrent . Denne varmen skaper en rask utvidelse som treffer den kaldere luften rundt raskere enn lyd vanligvis kan fare. Den etterfølgende sjokkbølgen er i prinsippet lik sjokkbølgen skapt av en eksplosjon, eller et supersonisk smell.

Eksperimenter gjort med simulerte lyn har ført til resultater som stort sett bekrefter denne modellen, selv om det fortsatt er uenighet om de nøyaktige fysiske mekanismene i prosessen. Andre årsaker har og blitt lagt frem, og baseres på de elektrodynamiske effektene av den massive strømmen gjennom plasmaet i lynet. Tordensjokkbølgen er tilstrekkelig for å forårsake skader, som indre hematom, til individer i nærheten.

## Etymologi
Ordet «torden» kommer av *tor-*, av gudenavnet Tor (som igjen er avledet av germansk **þunra*), samt *-den -* avledet av norrønt *dynr* («bulder», «drønn»).

## Avstandsberegnelse
Et lynglimt og et tordenskrall med et par sekunders mellomrom viser at lyd beveger seg merkbart tregere enn lys. Med å bruke denne fartsforskjellen kan man estimere omtrentlig hvor langt unna et lyn har oppstått, gjennom å ta tiden på intervallet mellom lysglimtet og tordenlyden. Lydens hastighet i tørr luft er omtrent 343 meter i sekundet ved 20 grader celsius. Det brukes derfor ofte en tilnærmelse på omtrent tre sekunder per kilometer for å beregne avstanden. 

Torden høres sjeldent på over 20 kilometers avstand.

## Lydeksempler

## Se også
*Tordenvær
*Lyn
*Brontofobi (frykt for torden)
*Tordenguder
*Torsdag (Thors dag)

## Referanser


## Eksterne lenker
* ''The Science of Thunder''  (engelsk)
* ''Thunder: A Child of Lightning'' (engelsk)
*
Francesco Maria del Monte

**Francesco Maria del Monte** (født 5. juli 1549, død 27. august 1627, også kjent som *Francesco Maria Bourbon del Monte*) var en pavelig diplomat, kardinal og kunstmesen. Han er særlig husket for sin støtte til Michelangelo Merisi da Caravaggio og for sin egen kunstsamling, en av de fineste fra den barokke perioden i Italia.

Francesco Maria del Monte ble født i Venezia i en adelig familie som inkluderte flere paver og en rekke kardinaler, og nedstammet fjernt fra det franske Bourbon-dynastiet. Han studerte jus og ble utnevnt til kardinal i 1588 av pave Sixtus V, med *[[Santa Maria in Ara Coeli]]* som tittelkirke. I kirkestatens tjeneste viste han seg som en dyktig diplomat. Han representerte også interessene til erkehertugen av Toscana, den tidligere kardinal Ferdinando de' Medici, i Roma, og var overbevist, men diskret pro-fransk i samtidens strid mellom franskmennene og spanjolene om innflytelse over pavedømmet.

Kardinal Francesco Maria del Monte var prefekt for konsilet i Trient fra 1606 til 1616, og hadde ambisjoner om å bli valgt til pave ved konklavet i 1621, men hans franske sympatier førte til at spanjolene gikk imot ham. I 1623 ble han valgt til dekanus for kardinalskollegiet.

Han døde i sitt *palazzo* i Roma, og er begravet i kirken S. Urbino.

## Referanser


## Eksterne lenker
*  Biografi på The Cardinals of the Holy Roman Church
Lansettfluer

**Lansettfluer** (Lonchaeidae) er en liten familie av fluer som kan kjennes igjen på påfallende kort kropp (gjerne litt metallglinsende) og store vinger. De er vanlige i skog.

## Utseende
Små til middelsstore (3–6&nbsp;mm lange), mørke fluer. '

Hodet er stort, med store, runde fasettøyne. I pannen sitter det tre punktøyne (*ocelli*). En kraftig, bakoverbøyd børste ved innerkanten av hvert fasettøye. Antennene er av vanlig fluetype, tre-leddet, det ytterste leddet er ganske stort og langt, med en kraftig, tilsynelatende to-leddet antennebørste som er festet på oversiden nær roten. Munndelene er av vanlig fluetype, ikke påfallende forlenget. Kinnbørster (*vibrissae*) mangler. Kroppen er kort og kompakt, mørk, ofte noe metallglinsende.

Brystet (*thorax*) har kraftige børster på oversiden langs sidene og i den bakre halvdelen.  Det er også en rekke av kraftige børster under vingefestet. Vingene er store, med en stor, ulikesidet firkantet celle nær midten. De er ofte gulaktige på farge, men mangler flekker og fargebånd. Beina er korte og kraftige uten lange børster.

Larvene er av vanlig maggot-type, pølseformet og tilspisset i hode-enden, uten tydelig hodekapsel.

## Levevis
Larvene lever for det meste i råtnende vegetasjon, men noen arter kan også angripe levende planter. Mange arter lever under barken på døde og døende bartrær, ofte sammen med barkbiller. Andre lever i kongler og blomsterhoder. Hannene former svermer.

## Systematisk inndeling
Lansettfluene er veldig dårlig undersøkt i Norge. I våre naboland er det funnet rundt 30 arter.

* Ordenen tovinger, Diptera
** Underordenen høyere fluer, Cyclorrhapha
*** Gruppen Schizophora
**** Overfamilien Tephritoidea
***** Familien **lansettfluer**, Lonchaeidae
****** Slekten *[[Chaetolonchaea]]* Czerny, 1934
****** Slekten *[[Earomyia]]* Zetterstedt, 1842
****** Slekten *[[Lonchaea]]* Fallén, 1820
****** Slekten *[[Protearomyia]]* McAlpine, 1962
****** Slekten *[[Setisquamolonchaea]]* Morge, 1963

## Referanser




## Kilder
* McAlpine, J.F. 1987. Lonchaeidae. I: McAlpine, J.F. m.fl. (red.): *Manual of Nearctic Diptera* 2: 791-797. Research Branch, Agriculture Canada, Ottawa
* faunaeur.org Nettressursen Fauna Europaea Utbredelsesdatabase over europeiske dyr.

## Eksterne lenker
*
Fenobarbital

**Fenobarbital** er et barbiturat som hovedsakelig brukes i behandling av epilepsi, særlig generaliserte tonisk-kloniske anfall (grand mal). I Norge markedsføres fenobarbital som Fenemal.

## Farmakologiske egenskaper
Fullstendig, men langsom absorpsjon peroralt. Fenobarbital metaboliseres i lever, men skilles også ut uomdannet i urin. Halveringstiden er 2-6 døgn. Fenobarbital er en klassisk og meget potent induktor av de legemiddelmetaboliserende cytokrom P-450 enzymene. Dette gjør at en rekke andre legemidler, blant annet flere andre antiepileptika, elimineres mye raskere ved samtidig bruk av fenobarbital. 

## Se også
*Barbiturat

## Eksterne lenker
* Felleskatalogen Fenemal
Heming Olaussen

**Heming Olaussen** (født 23. mars 1949) er en norsk tidligere politiker (SV) som fra 2004 til 2014 var leder av Nei til EU. Han overtok ledervervet fra Sigbjørn Gjelsvik og gav det videre til Kathrine Kleveland. 

Olaussen har hatt en rekke verv i Sosialistisk Venstreparti og sitter per 2017 i partiets landsstyre og er leder EU-/EØS-utvalget. Han har vært leder av Sosialistisk Folkepartis Ungdom. 

Olaussen er far til tidligere stortingsrepresentant Inga Marte Thorkildsen, også hun fra SV.

## Referanser


## Eksterne lenker
*
Glenn Lockwood

**Glenn Lockwood** (født 5. januar 1953 i Fairbanks, Alaska, USA) er en amerikansk hundekjører fra DeForest, Wisconsin, USA. 

Lockwood vokste opp i Washington, men på grunn av sønnens leseproblemer flyttet familien til Wisconsin. I 2006 debuterte han i Iditarod med en 71.-plass, og han ble med den plasseringen løpets Red Lantern. 

## Plasseringer i Iditarod

## Priser i Iditarod
* Fikk Wells Fargo's Red Lantern Award i 2006

## Eksterne lenker
* 
* Biografiside fra Cabela
* Hjemmeside
Hugh Foot

**Hugh Mackintosh Foot**, baron Caradon, (født 8. oktober 1907, død 5. september 1990) var en britisk diplomat som blant annet var med på å avvikle flere av Storbritannias kolonier. Han har i tillegg vært Storbritannias representant i FN. Han var bror av den britiske politikeren Michael Foot og far til den undersøkende journalisten Paul Foot.

## Referanser


## Eksterne lenker
*
Karen Ramstead

**Karen Ramstead** (født 11. juni 1964 i Ontario, Canada) er en canadisk hundekjører fra Perryvale, Alberta, Canada. 

Ramstead flyttet til Alberta i 1975. Hun startet med hundekjøring i 1989, og da hun og mannen flyttet til Perryvale i 1998 bestemte hun seg for å satse på hundekjøring. I 1999 deltok hun i Knik 200 og Klondyke 300.

I 2000 debuterte Karen Ramstead i Iditarod, men brøt ved sjekkpunktet Shaktoolik. Totalt har hun deltatt seks ganger, og fullført tre ganger, og hennes beste plassering er fra 2001 da hun ble nummer 57.

## Plasseringer i Iditarod

## Priser i Iditarod
* Fikk Wells Fargo's Red Lantern Award i 2001.

## Eksterne lenker
* 
* 
* Biografiside fra Cabela
* Hjemmeside
Naboo

**Naboo** er en oppdiktet planet fra Star Wars-filmene. Det er hjemplaneten til Padmé Amidala, der var hun også dronning i to perioder og senere senator i Det galaktiske senatet. Jar Jar Binks kommer fra Naboo, og tilhører rasen gungan, som i tillegg til menneskene utgjør en av de to sivilisasjonene på planeten. Senator (senere kansler og keiser) Palpatine kommer også fra Naboo.

I Star Wars Episode I: Den skjulte trussel var Naboo blokkert av industriføderasjonens kontrollskip.

Planeten var en stund under føderasjonens kontroll. Dronningen av Naboo fikk ikke overbevist senatet om at de var under angrep og derfor søkte de hjelp hos de relativt primitive gungerne. Det fikk de. 
Etter at Anakin Skywalker sprengte føderasjonens kontrollskip ble alle droidene deaktivert og Naboo fikk tilbake sin frihet. Det ble en stor fest på Naboo for å feire det.

I begynnelsen av Star Wars Episode II: Klonene angriper kom Anakin Skywalker og Padmé til planeten. Anakin skulle passe på Padmé siden separatistene var interessert i å drepe henne.

## Eksterne lenker
* StarWars.com Databank
* StarWarsGuiden
Steven Madsen

**Steven Madsen** (født 11. november 1964 i Utah, USA) er en amerikansk hundekjører fra Cougar, Washington, USA. 

Madsen startet med hundekjøring i 1991, og har blant annet deltatt i Seeley 100, Race to the Sky og Cascade Quest. I 2004 debuterte han i Iditarod med en 75.-plass, og i 2006 endte han som nummer 70.

## Plasseringer i Iditarod

## Eksterne lenker
* 
* 
* Biografiside fra Cabela
Balutsjistan

**Balutsjistan** er et regnfattig område på om lag 300&nbsp;000 km² som ligger på det iranske-platået, delt mellom Iran, Pakistan og Afghanistan. Området har navn etter tallrike stammer av det iranske balutsj-folket som flyttet inn i området fra vest for om lag 1000 år siden.

## Se også
*Balutsjistan (Pakistan)
*Balutsjistan (Iran)

## Kilder
*
Leonid Korotkov

**Leonid Viktorovitsj Korotkov** (født 1965) var den russiske oblasten Amurs guvernør, noe han har vært siden 8. april 2001. Korotkov ble gjenvalgt 26. februar 2005 og satt til 10. mai 2007. Han er gift, og har to sønner og en datter.

## Fotnoter


## Referanser


## Eksterne lenker
*  Amur oblasts offisielle nettside (Engelsk oversettelse ved hjelp av AltaVistas Babel Fish)
*  Rulers (forgjenger)
Norge, mitt Norge! (album)

***Norge, mitt Norge – Norwegian Songs, vol. 1*** er et musikkalbum utgitt av Njål Sparbo. Musikkalbumet ble utgitt 28. november 2005 og inneholder tradisjonsrike norske sanger som «Millom bakkar og berg», «Norge, mitt Norge» og «Ja, vi elsker dette landet».
## Sporliste

# «Nordmannen av Ludvig Mathias Lindeman / Ivar Aasen»
# «Dei gamle fjelli av Christian Sinding / Ivar Aasen»
# «Der du gjekk fyre av Eyvind Alnæs / Aasmund Olavsson Vinje»
# «I Rosenlund av Rikard Nordraak / Johann S. Welhaven»
# «So skal gjenta hava det av Eyvind Alnæs / Aasmund Olavsson Vinje»
# «Brudefærden i Hardanger av Halfdan Kjerulf / Andreas Munch»
# «Astri, mi Astri av Norsk trad»
# «Saag du nokke - Norsk trad»
# «Naar fjordene blaaner av Alfred Paulsen / John Olaf Paulsen»
# «Jeg lagde mig saa sildig - Norsk trad»
# «Det lysned i skoven av Sigurd Islandsmoen / Jørgen Moe»
# «Eg gjette tulla - Norsk trad»
# «Aa eg veit meg eit land av Adolf Thomsen / Elias Blix»
# «Mit hjerte og min Lyra av Halfdan Kjerulf / Caralis»
# «Norsk kjærlighedssang av Halfdan Kjerulf / Henrik Wergeland»
# «Solefaldsang av Ole Olsen / Nordahl Rolfsen»
# «Violen av Johan S. Svendsen»
# «Eit syn av Edvard Grieg / Aasmund Olavsson Vinje»
# «Ved Rondane av Edvard Grieg / Aasmund Olavsson Vinje»
# «Ja, vi elsker dette landet av Rikard Nordraak / Bjørnstjerne Bjørnson»
# «Gamle Norge av Rikard Nordraak / Bjørnstjerne Bjørnson»
# «Norge av Alfred Paulsen / Theodor Caspari»

## Eksterne lenker
* 
*  Njål Sparbos hjemmeside
*  Quattros hjemmeside
Koht

Personer med **Koht** som etternavn:

* Christine Koht, norsk journalist og programleder på NRK
* Halvdan Koht, professor og utenriksminister
* Karen Grude Koht, kvinnesaksaktivist
* Paul Koht, stortingsmann, ordfører og redaktør
* Paul Gruda Koht, diplomat
Roger Black

**Roger Anthony Black** (født 31. mars 1966 i Portsmouth) er en tidligere britisk friidrettsutøver.

Han satte britisk rekord på 400 meter med tiden 44,37 i 1996. Han deltok også på det britiske laget som overrasket alle ved å ta gull på 4x400 meter stafett under VM 1991 i Tokyo.

Blacks største prestasjon var utvilsomt sølvmedaljen på 400 meter under Sommer-OL 1996 i Atlanta, der han tok sølvmedaljen bak den suverene Michael Johnson.

## Meritter
* 1986
** EM i Stuttgart
*** gull på 400&nbsp;m
*** gull på 4&nbsp;x&nbsp;400&nbsp;m stafett
** Samveldelekene i Edinburgh
*** gull på 400 m
*** gull på 4&nbsp;x&nbsp;400&nbsp;m stafett
* 1987
** VM i Roma
*** sølv på 400&nbsp;m
* 1990
** EM i Split
*** gull på 400&nbsp;m
*** gull på 4&nbsp;x&nbsp;400&nbsp;m stafett
* 1991
** VM i Tokyo
*** sølv på 400 m
*** gull på 4&nbsp;x&nbsp;400&nbsp;m stafett
* 1992
** OL i Barcelona
*** bronse på 4&nbsp;x&nbsp;400&nbsp;m stafett
* 1994
** EM i Helsingfors
*** sølv på 400 m
*** gull på 4&nbsp;x&nbsp;400&nbsp;m stafett
* 1996
** OL i Atlanta
*** sølv på 400&nbsp;m
*** sølv på 4&nbsp;x&nbsp;400&nbsp;m stafett
* 1997
** VM i Athen
*** sølv på 4&nbsp;x&nbsp;400&nbsp;m stafett

## Referanser


## Eksterne lenker
*
Paul Gruda Koht

**Paul Gruda Koht** (født 7. desember 1913 i Bærum, død 26. mars 2002 i Oslo) var en norsk diplomat. Han var Norges ambassadør i Washington, D.C. 1958–62, Bonn 1963–68, London 1968–75 og København 1975–82. Da Norge ble invadert i april 1940 befant han seg i Lofoten og reiste til London, hvor regjeringen senere opprettet eksil. Fra London reiste han i 1941 til legasjonen i Tokyo, hvor han ankom en måned før Pearl Harbour. Norge brøt de diplomatiske forbindelsene med Japan og diplomatene ble først internert og så utvekslet med japanske borgere utvist fra Europa i nøytrale portugisiske Mozambique. Koht og hans kone kom seg så videre til USA i 1942. Resten av krigen var han sekretær og visekonsul i New York, og kom tilbake til i Norge i 1946 etter å ha organisert repatrieringen fra USA.

Koht var sønn av professor og utenriksminister Halvdan Koht og Karen Grude Koht. Han var bror til Åse Gruda Skard.

## Referanser


## Eksterne lenker
*
Oscar Dronjak

**Oscar Dronjak** (født 20. januar 1972) er født i Mölndal i Sverige. Han er grunnlegger, gitarist og bakgrunnsvokalist i det svenske power metal bandet HammerFall.

## Musikkarriere

### Kariæreopptaket
Hans første musikkopplevelse var som trekkspiller. Etter trekkspillet begynte han med trombone som han drev med i fire år. Så gikk han over til gitar som 14-åring.

Kort tid etter at han begynte med gitar startet han bandet The Hippie Killers. Bandet skiftet navn til Striker, hvor de spilte heavy metal-coversanger og han begynte å skrive sanger i samme sjanger. Han startet death metal-bandet Desecrator, som senere ble hetende Ceremonial Oath, i 1989. Der ble han hovedsangskriver, vokalist og tidvis gitarist. De spilte inn konseptalbumet "The Book of Truth", men han sluttet i bandet før plata ble gitt ut.

### Videre ut
HammerFall-idéen begynte å se dagens lys ved at Donjak og noen venner hadde begynt å spille inn den første heavy metal-sangen Donjak hadde skrevet på fire år (Steel Meets Steel). Så brakk han armen mens han spilte fotball og da han kunne bruke armen ordentlig igjen ventet et nytt death metal-eventyr i bandet Crystal Age. De startet med en gang med mini-turné i Polen og en sang på albumet "Metal Militia", et tribute-album til Metallica. Bandet spilte inn konseptalbumet "Far Beyond Devine Horizons" for det nederlandske plateselskapet Vic Records. Albumet skulle blitt gitt ut i april 1995 men ble utsatt til slutten av 1996 av ukjente grunner. Innen da var all interesse i bandet borte og det ble oppløst.

### HammerFall
Etter at Crystal Age ble oppløst hadde Donjak holdt liv i HammerFall så heavy metal kunne gjenoppstå. I mai 1996 startet Joacim Cans som vokalist i HammerFall og de begynte å spille inn plata "Glory to the Brave" i november. Og der begynner historien om Hammerfall.

## Band

* 1986&ndash;1987: The Hippie Killers/Stiker
* 1988&ndash;1989: Desecrator/Ceremonial Oath
* 1994&ndash;1995: Crystal Age
* 1993-?: HammerFall

## Diskografi
### Før HammerFall
* The Book Of Truth(1989) (Ceremonial Oath)
* Metal Militia(1994) (Et spor) (Crystal Age)
* Far Beyond Devine Horizons(1996) (Crystal Age)

### Med HammerFall
* *[[Glory To The Brave]]* (1997)
* *[[Legacy of Kings]]* (1998)
* *[[Regenerate]]* (2000)
* *[[Crimson Thunder]]* (2002)
* *[[One Crimson Night]]* (2003)
* *[[Chapter V: Unbent, Unbowed, Unbroken]]* (2005) 
* *[[Threshold ]]* (2006)

## Eksterne lenker
* 
* 
*
Nevermore (sang)

**«Nevermore»** er en Queen-sang fra deres andre album, *[[Queen II]]*. Navnet er sannsynlig inspirert fra et dikt skrevet av Edgar Allen Poe, kalt «The Raven».

## Eksterne lenker
*
Borussia Mönchengladbach

**Borussia Mönchengladbach**, ofte bare kalt *Gladbach*, er en tysk fotballklubb fra byen Mönchengladbach som ligger i delstaten Nordrhein-Westfalen. Klubbens historie startet med en uformell idrettsforening unge gutter fra bydelen Eicken startet i 1899. Klubben ble formelt stiftet 1. august 1900, og deltok samme år i Rheinisch-Westfälischen Spielverband, den lokale serien.

## Historie
Borussia Mönchengladbach ble stifet i 1900 og fikk tidlig landslagsspillere på laget. «Borussia» er en latinisert form for Preussen, og er ofte brukt for klubber basert i området som tidligere var en del av Kongeriket Preussen.

Borussia Mönchengladbach hadde sin storhetstid på 1970 da de var ett av Europas beste klubblag. I denne perioden vant de UEFA-cupen to ganger, Bundesliga fem ganger, DFB-cup én gang og kom til finalen i Mesterligaen i 1977. Der tapte de mot Liverpool.

## Meritter
* **[[UEFA-cupen i fotball for menn|UEFA-cupen]]:** (2) 1974/1975, 1978/1979
** Tapende finalist: (2) 1972/1973, 1979/1980
* Serievinnercupen: tapende finalist (1): 1977 (1:3 mot FC Liverpool)
* Tysk seriemester (5): 1970, 1971, 1975, 1976, 1977
* Tysk visemester (2): 1974, 1978
* DFB-cup vinner (3): 1960, 1973, 1995
* DFB-cup tapende finalist (2): 1984, 1992
* Tysk Supercup vinner (1): 1977
* Vesttysk mester (1): 1920

## Spillerstall
*Oppdatert 1. oktober 2024.* 

### Utlånte spillere

## Plasseringer

## Nordmenn som har vært Borussia Mönchengladbach
* Joshua King 
* Håvard Nordtveit   
* Hassan El Fakiri
* Kai-Erik Herlovsen
* Morten Pedersen
* Kjetil Rekdal
* Erik Thorstvedt
* Jørn Andersen (hjelpetrener)
* Gøran Sørloth
* Ibba Laajaab

## Referanser


## Eksterne lenker
*
Kikki, Bettan & Lotta

***Kikki, Bettan & Lotta*** var navnet på en trio i perioden 2001 til 2004 bestående av sangerne Kikki Danielsson, Elisabeth «Bettan» Andreassen og Lotta Engberg.

## Hits
* «Vem é dé du vill ha» (2002): tredjeplass i Melodifestivalen.
* «Din hånd i min hånd» (2003): fjerdeplass i Melodi Grand Prix.

## Album
**[[20 år med oss - Vem é dé du vill ha]]* (2002)
**[[Live från Rondo]]* (2003)

## Referanser


## Eksterne lenker
*
Trond Olsen

**Trond Olsen** (født 5. februar 1984 i Lyngen i Troms) er en norsk fotballspiller som spiller for Værøy IL.

Han kom til Rosenborg fra Bodø/Glimt i 2009 hvor han hadde spilt siden 2001, med unntak av halve 2006-sesongen da han var i Lillestrøm. Trond Olsen debuterte for Norges herrelandslag i fotball i en treningskamp mot Ukraina 19. november 2008.

Olsen startet sin karriere i Lyngen/Karnes Idrettslag, der han debuterte på A-laget i 2. divisjon som 16-åring. Han spilte én og en halv sesong for moderklubben, før han tok overgang til Bodø/Glimt sommeren 2001. Olsen debuterte for Bodø/Glimt i 2001, samme år som han kom til klubben. De første sesongene spilte han mest på junior- og andrelagene til Glimt. I 2004-sesongen spilte han flere kamper som innbytter. Han skrev så kontrakt med Lillestrøm og var fast på laget i høstsesongen 2005.  

Trond Olsen fikk bare fire Tippeligakamper i Lillestrøm. I sommerpausen ble han kjøpt tilbake til Bodø/Glimt for én million kroner. Han scoret deretter syv mål på 17 kamper for Bodø Glimt. I 2007-sesongen fortsatte suksessen både for Trond Olsen og Bodø/Glimt. Klubben rykket opp gjennom kvalifisering mot Odd Grenland, hvor Trond Olsen scoret to av målene i 4-2-seieren sammenlagt. 

Tilbake i Tippeligaen gjorde Bodø Glimt en knallsesong. Olsen var en av lagets viktigste spillere i å sikre fjerdeplassen i Tippeligaen. Han ble toppscorer i klubben med 10 mål og 13 målgivende pasninger. I november fikk han sin debut for  i 1-0 tapet mot . 

I januar 2009 signerte Olsen en fireårskontrakt med Rosenborg. Bodø/Glimt solgte Olsen for en avtale med potensiell verdi av ca. 10 millioner kroner, etter at han hadde vært aktuell for de engelske klubbene Fulham, Everton og Sheffield United. Olsens første sesong i Rosenborg endte med hans første seriegull i karrieren. Etter 2-0-seieren over Molde 27. september var seriegullet klart. Trond Olsen scoret forøvrig 2-0 målet.

2010 ble et bra år for Olsen i RBK-drakten. Han spilte i totalt 24 av 30 ligakamper og kunne på slutten av sesongen innkassere et nytt seriegull etter å ha scoret fire seriemål. I august 2011 valgte Trond Olsen å takke ja til spill i eliteserieklubben Viking. Debuten for Stavanger-klubben kom i cuptapet mot Brann 14. august.

I januar 2014 signerte Olsen en treårs kontrakt med Bodø/Glimt. Hans 2014 sesong huskes for en kontroversiell scoring i "slaget om Nord-Norge" 5. juni. 

Den 19. august 2018 debuterte han for Sogndal mot Florø på Fosshaugane Campus. Han fikk 4 kamper i OBOS-ligaen for Sogndal og var klubbløs fra og med februar 2019.  

15. august 2021 signerte Trond Olsen for Værøy IL i 5.divisjon.  

Han spiller med draktnummer 19 og debuterte for Værøy IL i kampen mot Meløy FK 21. august 2021.

## Referanser


## Eksterne lenker
* 
*  Offisiell statistikk for Rosenborg Ballklub, Trond Olsen
* Spillerprofil på RBK.no
Grytting

**Grytting** (nordsamisk: *Grivttegak*) er ei bygd i Hadsel kommune i Nordland fylke med ca. 125 fastboende innbyggere. Grytting ligger på Langøya, mellom Sortland (16 km) og Stokmarknes (12 km).
Det er kort vei til Stokmarknes lufthavn (ca. 6 km). 

Grytting har en barnehage og ett hjemmebakeri. Det er et aktivt skimiljø, og det fins en 3,5 kilometer lang lysløype der og hoppbakker (stor- og mininova).

Det er funnet tufter fra vikingtiden (ca. rundt år 1000) etter en høvdinggård, og rundt er det gravhauger. 

Grytting er også navnet på et fraflyttet sted på vestsiden av Eidsfjorden. Stedet tilhørte tidligere Hadsel kommune, men har siden 1963 vært en del av Sortland kommune. 

## Referanser
Robert Venturi

**Robert Charles Venturi** (født 25. juni 1925, død 18. september 2018) var en amerikansk arkitekt med virke i Philadelphia. 

## Biografi
Han arbeidet under Eero Saarinen og Louis Kahn før han startet sitt eget firma sammen med John Rauch. Som fakultetsmedlem ved University of Pennsylvania møtte Venturi sin fremtidige hustru, arkitekten og planleggeren Denise Scott Brown, som sluttet seg til firmaet i 1967. Etter at Rauch trakk seg ut av firmaet i 1989, fikk firmaet sin nåværende form og kalt Venturi, Scott Brown and Associates, Inc.. Venturi ble tildelt Pritzker-prisen i 1991.

Venturi var en kontroversiell kritiker av det rent funksjonelle og sparsommelige i utformingen av moderne, «ortodoks» arkitektur, og ble ansett som «kontrarevolusjonær». Han utga sitt manifest, *Complexity and Contradiction in Architecture*, i 1966.

Han ble uteksaminert summa cum laude fra Princeton University i 1947 og tok graden master of fine arts samme sted i 1950.

Han er tillagt utsagnet «Less is a bore» som speiler Ludwig Mies van der Rohes utsagn «Less is more».

## Viktige arbeider
* *Sainsbury Wing*, National Gallery, London
* *Provincial Capitol Building*, Toulouse, Frankrike
* *Guild House*, Philadelphia, Pennsylvania
* *Vanna Venturi House*, Philadelphia, Pennsylvania

The Vanna Venturi House, tegnet for Venturis mor, ble regnet som et «mesterverk i moderne amerikansk arkitektur» av United States Postal Service i mai 2005.

## Bibliografi
* *Complexity and Contradiction in Architecture*, The Museum of Modern Art Press, New York 1966. ISBN 0-87070-282-3
* *Learning from Las Vegas* (with D. Scott Brown and S. Izenour), Cambridge MA, 1972, revised 1977. ISBN 0-262-72006-X
* *Iconography and Electronics upon a Generic Architecture* : A View from the Drafting Room, MIT Press, 1998. ISBN 0-262-22051-2
* *Architecture as Signs and Systems* (with D. Scott Brown), Harvard University Press, 2004.

## Priser og utmerkelser (utvalg)
* 2002 – Vincent Scully-prisen
* 1954 – Prix de Rome

## Referanser


## Eksterne lenker
* 
* 
*  Venturi, Scott Brown and Associates, Inc. -firmaets hjemmeside
*  Robert Venturi biography, Pritzker Prize 
*  STORIES OF HOUSES: The Vanna Venturi House in Philadelphia, by Robert Venturi
Ogre Battle

**«Ogre Battle»** er den første sangen på den sorte siden av *[[Queen II]],* og også den første på albumet som er komponert av Freddie Mercury. Som tittelen sier, forteller den en historie om en kamp (battle) mellom mennesker og troll (ogre), og den inkluderer en gitarsolo av Brian May kombinert med stemmen til Roger Taylor for å simulere en kamp.

Sangen ble komponert av Freddie Mercury i Queens tidligere dager, det er sagt han komponerte den for gitar og brukte å spille den i raskt tempo. Uansett lot han Brian May spille gitar på plata og i ettertid. «Ogre Battle» har vært en del av Queens konserter siden 1972, faktisk før deres første album. Den var opprinnelig skrevet til deres andre prosjekt (*Queen II*) fordi de ville spille den inn skikkelig i stedet for å gjøre det i hastverk (de måtte i såfall da gjøre det mellom alle de andre innspillingene til sangene de spilte inn til det første albumet). En annen sang de hadde spart til andrealbumet er «White Queen (As it Began)», som er skrevet av Brian May i hans tid som student.

Ogre Battle er en avansert og kompleks sang. Freddie Mercury krevde av produsent Thomas Baker at den skulle inneholde mange progressive effekter. Effektene var blant annet skarptrommer spilt baklengs, roping, forvrengte gongtrommer (gong-gong) og at slutten på platen er den samme som begynnelsen, men spilt baklengs.

## Eksterne lenker
*
Cosa nostra

**Cosa nostra** (norsk: «vår sak»), er et begrep som henviser til mafiaen på Sicilia.

Den sicilianske mafiaen ble dannet på midten av 1800-tallet i et forsøk på å forene sicilianske bønder mot deres fiender. En *mafioso* anser seg selv som «en mann av ære». Selve organisasjonen er dog kjent som Cosa nostra -- vår sak. På 1950-tallet opplevde Sicilia en betydelig bygge-boom. Den sicilianske mafiaen utnyttet denne situasjonen og tok kontroll over byggeindustrien og tjente millioner av dollar. I dag har den sicilianske mafia utviklet seg til internasjonal gruppe av organisert kriminalitet. Enkelte eksperter anslår at den sicilianske mafiaen er den nest største italienske organisasjonen etter selskapet Fiat. Den sicilianske mafiaen har spesialisert seg i omsetning av heroin, politisk korrupsjon og omsetning av militære våpen, og er den sterkeste og mest aktive italienske organiserte kriminelle gruppe i USA med anslått mer enn 2500 medlemmer tilknyttet der. Den sicilianske mafiaen er også kjent for å være forbundet med væpnede ran, bedragerier, forfalskning og annen kriminell aktivitet.

Den sicilianske mafiaen er beryktet for sine aggressive anslag mot medlemmer av den italienske påtalemyndigheten. Dette ble kjent som Capaci-massakren. Mindre enn to måneder senere, 19. juli 1992, slo mafiaen til mot Falcones etterfølger, dommer Paolo Borsellino i Palermo på Sicilia. Borsellino hadde nettopp blitt utnevnt til å etterfølge Falcone. 

Borsellino og fem livvakter ble drept utenfor Palermo da flere tønner fylt med eksplosiver ble detonert ved hjelp av en fjernkontroll da dommeren var på vei fra flyplassen.

## Struktur

#*Capofamiglia* – (familiens overhode)
#*[[Consigliere]]* – (rådgiver)
#*Sotto Capo* – (nestkommanderende)
#*Capodecina* – (bandeleder)
#*Uomini D'onore* – («menn av ære»)

## Litteratur
* John Dickie: *Cosa Nostra; historien om den sicilianske mafiaen*, ISBN 9788243003545
Woburn (Massachusetts)

**Woburn** er en by i Middlesex County i Massachusetts. I år 2000 hadde byen 37 258 innbyggere. Woburn er fødestedet til både kornettisten Herbert Lincoln Clarke og den angloamerikanske vitenskapsmannen Benjamin Thompson, også kjent som Grev Rumford, som bidro sterkt til termodynamikkens spede begynnelse.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Woburn Daily Times Chronicles nettside (avis)
* Woburns historie